stanford-oval/wikipedia huggingface dataset:
יובל דרור (חוקר חינוך)
ביוגרפיה

דרור נולד בשכונת בורוכוב בגבעתיים והוא בוגר קן בורוכוב של תנועת הנוער העובד והלומד ותושב עמק המעיינות (עמק בית שאן) מאז השירות הצבאי בנח"ל.
במהלך שירותו הצבאי בגדוד 50 של הנח"ל המוצנח השתתף דרור במלחמת ההתשה. במילואים שירת בצנחנים והשתתף במלחמת יום כיפור. בשנת 1978 עבר קורס קצינים והיה קצין חינוך, הדריך סדרות מנהיגות וכתב חומרי הדרכה. בשנת 2001 השתחרר בדרגת רב-סרן.
דרור הוא בוגר האוניברסיטה העברית בירושלים בהצטיינות בחינוך וסוציולוגיה (בשנת 1972). בשנת 1978 סיים בהצטיינות יתרה מסלול ישיר לדוקטורט ובשנת 1985 העניקה לו האוניברסיטה העברית תואר דוקטור בחינוך.
1993-1985 ראש המחלקה לחינוך בחטיבה האוניברסיטאית של אוניברסיטת חיפה במכללת אורנים.
1990-1989 רכז אקדמי של תעודת הוראה במכללה האקדמית תל-חי מטעם אורנים ואוניברסיטת חיפה.
1997-1990 ראש אורנים, בית הספר לחינוך של התנועה הקיבוצית ואוניברסיטת חיפה.
2006-2003 ראש החוג למדיניות ומינהל בחינוך, בית הספר לחינוך ע"ש קונסטנטינר, אוניברסיטת תל אביב.
2006 נתמנה לפרופסור מן המניין.
2010-2006 ראש בית הספר לחינוך, אוניברסיטת תל אביב.
2010 -2018 ראש התמחות לתואר שני בחינוך דמוקרטי.
2010-2020 מופקד הקתדרה לחינוך יהודי באוניברסיטת תל אביב.
בנוסף היה דרור חבר ועדת הקבלה האוניברסיטאית באוניברסיטת תל אביב.
2001 – מלמד בחוג לחינוך במכללת תל-חי.
2019 – ראש התכנית לתואר שני במכללה.
יובל דרור מילא תפקידים ציבוריים-חינוכיים. בין היתר לימד באולפן, עבד במחלקת ההדרכה במזכירות הנוער העובד והלומד, ריכז את החינוך החברתי (הבלתי-פורמלי) בקיבוץ ובתיכון האזורי ולימד בתיכון היסטוריה של עם-ישראל, אזרחות וקיבוץ. במקביל לימד במחלקה לחינוך באורנים, וריכז שם את הסדנא להוראת הקיבוץ ותנועת העבודה.
משנת 1990 היה חבר בוועדות שונות של משרד החינוך (המזכירות הפדגוגית; המדען הראשי ועוד) ושל המועצה להשכלה גבוהה.
בנוסף הוא עוסק בפעילות ציבורית-קיבוצית: בחמדיה היה רכז תרבות, עורך העלון, מזכיר ורכז ועדות החברה וההשתלמויות. בכפר רופין היה חבר במזכירות ובוועדות והוא נציג המועצה האזורית עמק המעיינות בוועד המנהל של המכללה האקדמית כנרת.
דרור היה חבר בקיבוץ חמדיה 30 שנה וכיום הוא חבר קיבוץ כפר רופין. הוא נשוי לעירית בר-ניב דרור, אב לשתי בנות וסב לנכדים.
מחקר ופרסומים

מחקריו העיקריים הם בתחום החינוך היהודי-ציוני בישראל, בעבר ובהווה:
תולדות החינוך הקיבוצי
תולדות זרם העובדים (1953-1921)
תולדות החינוך העברי בימי המנדט
תולדות החינוך בחיפה ובצפון בתקופת המנדט ובשני העשורים הראשונים למדינה
תולדות תוכניות הלימודים בישראל
המדיניות החינוכית בישראל וכיצד הושפעה מתולדות החינוך הישראלי
תולדות הכשרת המורים והחינוך הגבוה בישראל
תולדות החינוך הבלתי פורמלי בישראל (בדגש על תנועות הנוער)
השפעות השואה על החינוך היישובי והישראלי
תורותיהם ופועלם של מנהיגי חינוך בישראל
מתודולוגיה מחקרית בהיסטוריה של החינוך
מחקר ופרסומים > ספרים ומונוגרפיות

יובל דרור, החינוך החברתי-ערכי ב"זרם העובדים" בתקופת המנדט (1948-1921) - מעבר לחינוך עכשווי, הוצאת דור לדור, סדרת המונוגרפיות, בית הספר לחינוך באוניברסיטת תל אביב, 1994
יובל דרור, יעקב ליברמן, תוכנית הלימודים במעשה: מדינת ישראל. בכתב העת "הלכה למעשה בתכנון לימודים", 12 (גיליון מיוחד), 1996. זהו תרגום של ספרם בגרמנית שיצא לאור בשנת 1995
יובל דרור, בית הספר האוניברסיטאי בין ה'אקדמיה' ל'שדה' - התהוותו של בית הספר לחינוך באוניברסיטת חיפה תשכ"ד-תשמ"ג. הוצאת דור לדור, בית הספר לחינוך של אוניברסיטת תל אביב, י"א/סידרת המונוגרפיות, 1997
משה ליסק (עורך), 'תולדות היישוב היהודי בארץ ישראל מאז העלייה הראשונה', שמעון רשף ויובל דרור, תולדות המנדט הבריטי, חלק שלישי, החינוך העברי בימי הבית הלאומי, 1948-1919, הוצאות האקדמיה הלאומית הישראלית למדעים ומוסד ביאליק, 2007
יובל דרור, תולדות החינוך הקיבוצי - ממעשה להלכה, הוצאת הקיבוץ המאוחד, 2002
יובל דרור, כלים שלובים בחינוך הלאומי: הסיפור הציוני, הוצאת מאגנס, 2008
מחקר ופרסומים > עריכת ספרים וגיליונות מיוחדים בכתבי עת

יובל דרור ויעקב ליברמן (עורכים), בית הספר הקיבוצי בין ייחוד לגודל – אסופת מאמרים, המכון לחקר החינוך הקיבוצי, אורנים, 1994
Journal of Moral Education, Special Issue - The Kibbutz Experience:Implications for Moral Education
Journal of Moral Education, 24 (3), 1995
יובל דרור דרור ו-שמעון אורן (עורכים), הפואמה הפדגוגית של אברהם אורן בבית הספר אורט רוגוזין – מגדל העמק, מו"לים: הנהלת "אורט" ובית הספר המקיף רוגוזין, עיריית מגדל העמק, אורנים, 1995
יובל דרור (עורך), החינוך הקיבוצי בסביבתו, סדרת חינוך וחברה, הוצאת רמות ובית הספר לחינוך של אוניברסיטת תל אביב, 1997
Child and Youth Services, Innovative Approaches in Working with Children and Youth: New Lessons from the Kibbutz, Child and Youth Services. Binghamton, NY, The Haworth Press, 2001
יובל דרור, דוד נבו ורינה שפירא (עורכים), תמורות בחינוך – קווים למדיניות החינוך בישראל לשנות האלפיים, אוניברסיטת תל אביב, בית הספר לחינוך והוצאת רמות, 2003
זהבית גרוס ויובל דרור (עורכים), חינוך כאתגר חברתי: אסופת מאמרים על החינוך הממלכתי-דתי ועל החינוך הבלתי-פורמלי, בתי הספר לחינוך באוניברסיטת בר-אילן ואוניברסיטת תל אביב, 2004
יובל דרור (עורך), הקבוצות השיתופיות בישראל, הוצאת יד טבנקין, 2008
נורית חמו ויובל דרור, שבילים בחינוך יהודי פלורליסטי, מכון מופ"ת ואוניברסיטת תל אביב, בית הספר לחינוך, 2012
יובל דרור (עורך), קיבוץ ויהדות, יד טבנקין ומוסד ביאליק, 2017
אלי שיש, יובל דרור וישראל קרצנר (עורכים), שלושים שנות משלחות לפולין, הוצאות הקתדרה לחינוך יהודי ע"ש ג'ואן וחיים קונסטנטינר של אוניברסיטת תל אביב ומינהל חברה ונוער במשרד החינוך, 2019
הערות שוליים

↑  הדף של פרופ' יובל דרור(הקישור אינו פעיל, 5.9.2023) באתר אוניברסיטת תל אביב
↑  הדף של פרופ' יובל דרור במכללת תל-חי(הקישור אינו פעיל, 5.9.2023)
↑  Yaakov Liebermann, Yuval Dror
 Curricula in der Schule – Israel ‏ בהוצאת Koln, Bohlau Verlag Koln Weimar Wien, & Frankfurt A.M., Deutsches Institut fur Internationale Padagogische Forschung, 1995
↑  ספר זה יצא לאור גם בנפרד: שמעון רשף ויובל דרור, החינוך העברי בימי הבית הלאומי, 1948-1919, מוסד ביאליק, 1999
↑  גרסה עברית מורחבת לספרו History of Kibbutz Education - Practice into Theory. Frankfurt/M, Berlin, Bern, New York, Paris & Wien, Peter Lang, 2001
↑  גרסה עברית לספרו National Education' through Mutually Supportive Devices: A case study of    Zionist education. Bern, Berlin, Bruxelles, Frankfurt/M, New York, Oxford & Wien, Peter Lang, 2007
↑  , דור לדור, קבצים לחקר ולתיעוד תולדות החינוך היהודי בישראל ובתפוצות, כרך נג, תשע"ז (2017), עמ' 368-326
| --- | --- |
בקרת זהויות :  NLI: 987007260400005171  BIBSYS: 8000377  BnF: cb145099723 (data)  GND: 123379083  ISNI: 0000 0000 8169 7428  LCCN: n89111114  NTA: 239806956  RERO: 02-A008793837  SUDOC: 099467046  VIAF: 100326309   WorldCat (עם VIAF): 100326309 
עטיפת הספר "שבילים בחינוך יהודי פלורליסטי" בעריכת נורית חמו ויובל דרור
מירנדה הארט

| --- | --- |

מירנדה הארט, 2011
 לידה:  14 בדצמבר 1972 (בת 52) טורקי (אנגליה), הממלכה המאוחדת 
 שם במה:  Miranda Hart 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  אוניברסיטת מערב אנגליה  בית הספר דאון האוס  האקדמיה לאמנויות חיות ומוקלטות 
 אתר אינטרנט
 פרופיל ב-IMDb
 
מירנדה הארט בתוכנית "דיסקים לאי בודד" ב-BBC ב-22 בדצמבר 2013
מירנדה קתרין הארט דייק (באנגלית: Miranda Katherine Hart Dyke; נולדה ב-14 בדצמבר 1972) ידועה בשם מירנדה הארט ולעיתים בשם מירנדה בלבד, היא שחקנית וקומיקאית אנגלייה. אחרי שלמדה בבית הספר למשחק "Academy of Live and Recorded Arts" החלה הארט לכתוב חומר לפסטיבל הפרינג' באדינבורו, ולהופיע בתפקידים קטנים בקומדיות מצבים בריטיות בהן "Hyperdrive" ו-"Not Going Out".
הארט זכתה להכרה של קהל רחב יותר כשהופיעה בסיטקום אוטוביוגרפי למחצה בשם "מירנדה" שהופק ב-BBC. הסיטקום מבוסס על סדרת הרדיו שלה משנת 2008 בשם "חנות הבדיחות של מירנדה הארט". הסיטקום שודר במשך שלוש עונות וכמה פרקי ספיישל לחג המולד בין השנים 2009 עד 2015. על תפקידה בסדרה זכתה הארט בשלושה פרסי רויאל טלוויז'ן (אנ'), ארבעה פרסי הקומדיה הבריטית (אנ'), והייתה מועמדת ארבע פעמים לפרס באפט"א. ב-2012 החלה הארט להופיע בסדרת הדרמה "מיילדת" בתפקיד קמילה "צ'אמי" פורטסקיו-צ'ולמודלי-בראון. ב-2015 שיחקה בהופעת בכורה בהוליווד בסרט "מרגלת" של פול פייג בתפקיד מליסה מקרתי, העוזרת של ננסי ב. ארטינגסול.
הארט כתבה שני ספרים. ב-2012 יצא לאור ספרה "Is It Just Me?" האוטוביוגרפי למחצה, וב-2014 פרסמה את הספר "The Best of Miranda", אוסף תסריטים מתוך סדרת הטלוויזיה. ב-2014 יצאה לסיבוב הופעות בבריטניה ובאירלנד בתוכנית סטנד-אפ "My, What I Call, Live Show".
ביוגרפיה

מירנדה הארט נולדה ב-14 בדצמבר 1972 בטורקי שבמחוז דבון. בתם של דייוויד הארט דייק (אנ') קפטן בצי המלכותי הבריטי ושל מרגרט לוסה. אביה היה מפקד באונייה "קובנטרי" כשטבעה ב-1982 במלחמת פוקלנד. להארט יש אחות צעירה ממנה, אליס לואיזה הארט דייק.
על אף שהארט נולדה בטורקי היא גדלה בפיטרספילד שבהמפשייר, ולמדה בפנימייה לבנות דאון האוס בברקשייר.
הארט למדה באוניברסיטת מערב אנגליה שבבריסטול וסיימה תואר במדעי המדינה. אחר כך למדה משחק ב-"Academy of Live and Recorded Arts". ב-2002 הופיעה במופע יחיד באדינבורו, וב-2004 החלה להופיע בתוכנית קומית ב-BBC.
ביוגרפיה > טלוויזיה

לפני שהחלה להופיע בסיטקום משלה השתתפה הארט בסיטקומים בריטיים אחדים. בסדרה "Not Going Out" שיחקה בהתחלה בתפקיד אקופונקטריסטית. המפיקים שהתרשמו ממשחקה נתנו לה תפקיד קבוע בדמות המנקה המגושמת ברברה. היא המשיכה לגלם את הדמות עד ל-2009 כשהתחילה ההפקה של הסיטקום "מירנדה". מינואר 2006 עד אוגוסט 2007 השתתפה הארט בתפקיד טיל בסיטקום המדע בדיוני "Hyperdrive" של ה-BBC. על תפקיד זה הייתה מועמדת לפרס הקומדיה הבריטית.
הארט השתתפה בתפקידים קטנים בסדרה "פרנץ' וסונדרס", בסרט הטלוויזיה "משפחתי וחיות אחרות", בסדרה "נומי נומי", ב"פשוט נהדרת" שיחקה בדמות אישה יפנית בשם יוקו, בפרק בסיטקום "הכומר מדיבלי", בסדרה "Lead Balloon", בסדרה "ויליאם ומרי", בתוכנית המערכונים "Smack the Pony" (עבורה כתבה כמה מערכונים ויומני וידאו), בתוכנית "Stupid!", בדרמה הקומית "Monday Monday", ובתפקיד נהגת מונית בקומדיה "אנג'לוס" של ערוץ 5.
תפקידה הידוע ביותר של הארט הוא בדמות מירנדה בסיטקום החצי-אוטוביוגרפיה בשם זה שכתבה היא עצמה. הסיטקום הופק ב-2008 ושודר לראשונה ב-9 בנובמבר 2009 בערוץ BBC Two. בסדרה משתתפים גם שרה האדלנד, טום אליס, פטרישה הודג', ג'יימס הולמס וסאלי פיליפס. הסדרה מבוססת על חומרים שכתבה הארט ועל תוכנית הרדיו "חנות הבדיחות של מירנדה הארט". הסיטקום תואר שהוא ב"סגנון מיושן", וקיבל תגובות חיוביות מהמבקרים. ב-2009 זכתה הארט בפרס "Royal Television Society" לקומדיה על הופעתה בסדרה. העונה השנייה צולמה באמצע 2010, ושידורה החל ב-15 בנובמבר 2010. עונה שלישית שודרה ב-26 בדצמבר 2012 בערוץ BBC One. הארט גם הופיעה בתוכנית פרודית בשם "2009 Unwrapped with Miranda Hart". הסדרה הסתיימה בשני פרקי ספיישל ששודרו בדצמבר 2014 וב-1 בינואר 2015.
הארט הופיעה כמנחה אורחת של התוכנית "Have I Got News for You" באוקטובר 2009, דצמבר 2010 ובדצמבר 2011. ב-27 בדצמבר 2011 השתתפה כחברת צוות בשעשועון "Big Fat Quiz 2011" בהנחיית ג'ימי קאר, יחד עם דייוויד ואליאמס. הארט השתתפה פעמיים בתוכנית "לרקוד עם כוכבים". ביום הקופסאות ב-2011 שיחקה בפרק "Bear Grylls' Wild Weekend" בתוכניתו של בר גרילס. היא התארחה פעמים אחדות בתוכניתו של גרהם נורטון. בינואר 2013 השתתפה בתוכנית "חדר 101" יחד עם רג'י ייטס וג'ון קרייבן.
ב-2012 החלה הארט לשחק בסדרת הדרמה של BBC One "מיילדת" בתפקיד קמילה "צ'אמי" פורטסקיו-צ'ולמלי-בראון.
ב-2012 השתתפה הארט בקונצרט יובל היהלום כחלק מחגיגות יובל היהלום למלכות אליזבת השנייה. ב-2013 ראיינה את ברוס פורסיית' בתוכנית בשם "When Miranda Met Bruce".
ב-2013 הופיעה הארט בעיבוד של דייוויד ואליאמס לספרו "Gangsta Granny". היא גילמה את לינדה אמו של בן.
ביוגרפיה > קולנוע

הארט שיחקה בתפקיד קמע בסרט "הכופר" של דויד בדיאל, והופיעה בסרט הקצר "World of Wrestling" של טים פלסטר בתפקיד קלונדייק קייט. הסרט יצא לאקרנים בסוף 2007 יחד עם הסרטים "Blakes Junction 7" ו-"Ant Muzak". ב-2007 השתתפה בסרט "Magicians" בכיכובם של דייוויד מיטשל ורוברט וב, כוכבי סדרת הטלוויזיה "פיפ שואו". ב-2013 יצא לאקרנים הסרט "12 in a Box" בו השתתפה הארט בתפקיד קטן.
ב-2015 שיחקה הארט בסרט הקומדיה "מרגלת" שצולם בבודפשט בירת הונגריה.
ביוגרפיה > רדיו

הסדרה "Miranda Hart's Joke Shop" שודרה ברדיו 2 של ה-BBC בשנת 2008 ובעקבותיה נוצרה סדרת הטלוויזיה "מירנדה". היא הגישה תוכניות קומיות ברדיו יחד עם השדרן ג'ון הולמס. תוכנית בהגשתה מאוקטובר 2011, "The Chris Evans Breakfast Show" כמחליפה של כריס אוונס, גררה ביקורת מהמאזינים על איכות התוכנית.
ביוגרפיה > הופעות חיות

הארט מופיעה בקומדיה המבוססת על דמות, בין השאר במופע "The Sitcom Trials". היא כתבה לעצמה את החומר לפסטיבל הפרינג' באדינבורו. מופעי היחיד שלה כוללים את "Miranda Hart – Throbs", ‏"It's All About Me" ו-"Miranda Hart's House Party". ב-2006 שיחקה במחזה "Cruising" מאת אלקי בליית' (אנ') בתיאטרון בוש.
הארט הייתה בין המשתתפים בקונצרט יובל היהלום שנערך בחזית ארמון בקינגהאם ב-4 ביוני 2012.
ב-2014 יצא לסיור הופעות ראשון בשם "My, What I Call, Live Show" והופיעה ברחבי בריטניה ואירלנד.
ביוגרפיה > קומיק ריליף

ב-2007 הייתה הארט השנייה שהודחה מהתחרות "Comic Relief Does Fame Academy". שנתיים אחר כך הופיעה במערכון בתוכנית "פרנץ' וסונדרס" ששודר ב"יום האף האדום 2009" (אנ'). ב-2010 הצליחו היא ושישה ידוענים נוספים לגייס מעל למיליון ליש"ט במסגרת התוכנית "ספורט ריליף". היא הייתה חברה בצוות השופטים בעונות השנייה והשלישית של התוכנית "Let's Dance for Comic Relief" יחד עם שופטים נוספים בהם קלי ברוק, רופוס האונד ולואי ספנס. הפרק "Pineapple Dance Studios" בסדרה "מירנדה" שודר ב-18 במרץ 2011 כחלק מהתוכנית "Red Nose Day 2011". עוד ב-2011 השתתפה בתוכנית "מסטר שף לידוענים" וניצחה בתחרות. ב-2012 הייתה שותפה להנחיה של התוכנית "ספורט ריליף", שהסתיימה בריקוד שלה עם הקומיקאי דייוויד ואליאמס לצלילי השיר "Dancing Queen" של להקת אבבא.
ביוגרפיה > כתיבה

באוקטובר 2012 יצא לאור ספרה של הארט "Is It Just Me?" הכולל סיפורים, אנקדוטות ועצות הכתובים בסגנון האופייני לה. בינואר 2013 הוכרז שהיא כותבת ספר שני בשם "Peggy and Me". הספר צפוי לצאת לאור באוקטובר 2016. אוסף תסריטים מתוך סדרת הטלוויזיה "מירנדה" יצא לאור בספר "The Best of Miranda" ב-23 באוקטובר 2014.
ביוגרפיה > חיים אישיים

חיה בהאמרסמית' שבמזרח לונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Smack the Pony | תפקידים שונים | עונה שלישית |
| 2004 | ויליאם ומרי | William and Mary | פנלופה | סדרת טלוויזיה (פרק אחד) |
| 2004 |  | Mothers & Daughters | קייט | סרט קולנוע |
| 2004 | פשוט נהדרת | Absolutely Fabulous | יוקו | ספיישל חג המולד "White Box" |
| 2004–2007 |  | Stupid! | תפקידים שונים | עונות 1–2 |
| 2005 | הכומר מדיבלי | The Vicar of Dibley | סוזי | בפרק "Happy New Year" |
| 2005 |  | Man Stroke Woman | לקוחה | סדרת טלוויזיה (פרק אחד) |
| 2005 | נומי נומי | Nighty Night | בת' | עונה שנייה |
| 2005 | משפחתי וחיות אחרות | My Family and Other Animals | ג'ונקוויל | סרט טלוויזיה |
| 2005–2006 |  | Comedy Lab | תפקידים שונים | בפרקים "Speeding" ו- "Slap" |
| 2006 |  | Don't Even Think It! | ג'יני סינגלטון | סרט קצר |
| 2006 |  | Lead Balloon | מורין | בפרק "Rubbish" |
| 2007 |  | 12 in a Box | רייצ'ל | סרט באורך מלא |
| 2007 | שעת שיא | Rush Hour |  | עונה ראשונה |
| 2007 |  | I Want Candy | פקידת קבלה |  |
| 2007 |  | Roman's Empire | מלהקת | סדרת טלוויזיה (פרק אחד) |
| 2007 |  | Magicians | מנהלת בנק |  |
| 2006–2007 |  | Hyperdrive | טיל | עונות 1–2 |
| 2007 |  | World of Wrestling | קלונדייק | סרט קצר |
| 2007 |  | Angelo's | שלי | עונה ראשונה |
| 2007 |  | The Everglades | ללא שם | סרט טלוויזיה קצר |
| 2008 | סיפורי שפת הנחל | Tales of the River Bank | מיס מאץ' |  |
| 2008 | מאמה מיה של פרנץ' וסונדרס | Hotel Trubble | גברת לילי למון |  |
| 2009 | מאמה מיה של פרנץ' וסונדרס | French and Saunders' Mamma Mia! | פילידה לויד | מערכון במופע "Red Nose Day 2009" |
| 2009 |  | Monday Monday | קארן הגבוהה | עונה ראשונה |
| 2006–2009 |  | Not Going Out | האקופונקטריסטית / ברברה | עונות 1–3 |
| 2009 |  | A Very British Cult | ג'ויס | סרט קצר |
| 2009–2015 | מירנדה | Miranda | מירנדה | סדרת טלוויזיה - גם ככותבת |
| 2010 |  | The Infidel | גברת קייס |  |
| 2010 |  | The One Ronnie | בעלת קונדיטוריה / חברה בוועדה בכנסייה | סרט טלוויזיה ספיישל לחג המולד |
| 2011 |  | The Itch of the Golden Nit | ג'ולי (דיבוב) | סרט קצר |
| 2012– | מיילדת | Call the Midwife | צ'אמי בראון (אחד כך נוקס) | סדרת טלוויזיה |
| 2013 |  | Gangsta Granny | לינדה | סרט טלוויזיה |
| 2015 | מרגלת | Spy | ננסי ב. ארטינגסול |  |
| 2018 | מפצח האגוזים וארבע הממלכות | The Nutcracker and the Four Realms | פיה |  |
| 2020 | אמה | Emma | גברת בייטס |  |
פרסים ומועמדויות

ב-2010 זכתה הארט בפרס ההופעה הקומית הטובה ביותר מטעם Royal Television Society על הופעתה בסיטקום "מירנדה". היא הייתה גם מועמדת לפרס כתיבת הקומדיה הטובה ביותר. בפסטיבל הטלוויזיה של מונטה-קרלו לשנת 2000 היו הארט ופטרישה הודג' מועמדות לפרס שחקנית הקומית הטובה ביותר.
ב-2011 זכתה הארט בפרס "השחקנית הקומית הטובה ביותר" ובפרס "בחירת הקהל למלך או מלכת הקומדיה" בטקס פרסי הקומדיה הבריטית British Comedy Awards. באותה שנה הייתה הארט מועמדת לפרס באפט"א לשחקנית הטובה ביותר בתפקיד קומי והסיטקום שלה "מירנדה" היה מועמד לפרס באפט"א בקטגוריית "הבחירה של יוטיוב", הפרס היחיד שהציבור מצביע עבורו.
| שנה | שם היצירה | פרס | קטגוריה | תוצאה |
| --- | --- | --- | --- | --- |
| 2006 | Hyperdrive | פרס הקומדיה הבריטית (אנ') | הקומיקאית החדשה הטובה ביותר | מועמדות |
| 2010 | מירנדה (אנ') – עונה ראשונה | פרס הקומדיה הבריטית (אנ') | הסיטקום הטוב ביותר | מועמדות |
| 2010 | מירנדה (אנ') – עונה ראשונה | פרס הקומדיה הבריטית (אנ') | הקומדיה החדשה בטלוויזיה הטובה ביותר | זכייה |
| 2010 | מירנדה (אנ') – עונה ראשונה | פרס הקומדיה הבריטית (אנ') | השחקנית הקומית בטלוויזיה הטובה ביותר | זכייה |
| 2010 | מירנדה (אנ') – עונה ראשונה | פרס הקומדיה הבריטית (אנ') | פרס בחירת הקהל | זכייה |
| 2010 | מירנדה (אנ') – עונה ראשונה | פרס באפט"א לטלוויזיה | ההופעה הטובה ביותר בתפקיד קומי | מועמדות |
| 2010 | מירנדה (אנ') – עונה ראשונה | פרס באפט"א לטלוויזיה | הסיטקום הטוב ביותר | מועמדות |
| 2010 | מירנדה (אנ') – עונה ראשונה | פסטיבל הטלוויזיה של מונטה קרלו – נימפת הזהב | שחקנית מצטיינת בסדרה קומית | מועמדות |
| 2010 | מירנדה (אנ') – עונה ראשונה | פרס Royal Television Society (אנ') | כותבת הקומדיה הטובה ביותר | מועמדות |
| 2010 | מירנדה (אנ') – עונה ראשונה | פרס Royal Television Society (אנ') | ההופעה הקומית הטובה ביותר | מועמדות |
| 2011 | מירנדה – עונה שנייה | פרס Royal Television Society (אנ') | ההופעה הקומית הטובה ביותר | מועמדות |
| 2011 | מירנדה – עונה שנייה | פרס Royal Television Society (אנ') | תסריט הקומדיה הטוב ביותר | זכייה |
| 2011 | מירנדה – עונה שנייה | פסטיבל הטלוויזיה של באנף (אנ') – פרס באנף רוקי | הסיטקום הטוב ביותר | מועמדות |
| 2011 | מירנדה – עונה שנייה | פרס באפט"א לטלוויזיה | ההופעה הטובה ביותר בתפקיד קומי | מועמדות |
| 2011 | מירנדה – עונה שנייה | פרס הקומדיה הבריטית | השחקנית הקומית הטובה ביותר | זכייה |
| 2011 | מירנדה – עונה שנייה | פרס הקומדיה הבריטית | הסיטקום הטוב ביותר | מועמדות |
| 2011 | מירנדה – עונה שנייה | פרס הקומדיה הבריטית | פרס בחירת הקהל | מועמדות |
| 2011 | מירנדה – עונה שנייה | פרס Broadcasting Press Guild | הקומדיה או תוכנית הבידור הטובה ביותר | זכייה |
| 2011 | מירנדה – עונה שנייה | פרס TV Quick (אנ') | המופע הקומי הטוב ביותר | מועמדות |
| 2012 | מירנדה – עונה שנייה | פרס National Television (אנ') | הסיטקום הפופולרי ביותר | מועמדות |
| 2012 | מיילדת | פרס באפט"א לטלוויזיה | שחקנית המשנה הטובה ביותר | מועמדות |
| 2012 | Is It Just Me? | פרס National Book (אנ') | ספר עיון של השנה | זכייה |
| 2013 | מיילדת | פרס הטלוויזיה הלאומית (אנ') | הופעה מצטיינת בדרמה (שחקנית) | זכייה |
| 2013 | מירנדה – עונה שלישית | פרס באפט"א לטלוויזיה | השחקנית הטובה ביותר בתפקיד קומי | מועמדות |
הערות שוליים

↑  "Miranda Hart". Desert Island Discs. 22 December 2013. BBC Radio 4. http://www.bbc.co.uk/programmes/b03m3nhk. Retrieved 18 January 2014.
↑  "Miranda Katharine Hart Dyke". The Peerage.
1 2  Cochrane, Kira (2 בדצמבר 2010). "Miranda Hart – TV's queen of uncool". The Guardian. נבדק ב-23 בדצמבר 2013. {{cite news}}:  (עזרה)
↑  "Miranda Hart to miss Not Going Out 4". British Comedy Guide. 12 במרץ 2010. {{cite web}}:  (עזרה)
↑  "Miranda starts filming for new sitcom on BBC Two". BBC Press Office. 18 ביוני 2009. נבדק ב-23 בדצמבר 2013. {{cite news}}:  (עזרה)
↑  Mickel, Andrew (17 בדצמבר 2011). "No new 'Miranda' until late 2012". Digital Spy. Hearst Magazines UK. נבדק ב-17 בדצמבר 2011. {{cite web}}:  (עזרה)
↑  Prior, Vicky (21 בספטמבר 2013). "When Miranda met Bruce: As Saturday night TV ate itself, they should have got shot of Miranda Hart altogether and just shown Bruce Forsyth". Metro. נבדק ב-18 בינואר 2014. {{cite news}}:  (עזרה)
↑  "All-star cast announced for David Walliams' Gangsta Granny on BBC One". BBC Media Centre. BBC. 24 באוקטובר 2013. נבדק ב-18 בינואר 2014. {{cite news}}:  (עזרה)
↑  Kelly, Stephen (18 במרץ 2013). "12 In A Box: A cynical cash-in on Miranda Hart's current comic success". TotalFilm.com. Bath, Somerset, United Kingdom: Future Publishing. נבדק ב-14 בנובמבר 2014. {{cite web}}:  (עזרה)
↑  "Paul Feig Taps Miranda Hart For Female Spy Comedy". deadline.com.
↑  Laughlin, Andrew (28 במרץ 2011). "Miranda Hart rejoins BBC Radio 2". Digital Spy. נבדק ב-16 באוקטובר 2011. {{cite news}}:  (עזרה)
↑  Daniels, Colin (8 באוקטובר 2011). "BBC responds to Miranda Hart complaint". Digital Spy. נבדק ב-16 באוקטובר 2011. {{cite news}}:  (עזרה)
↑  Hart, Miranda. "Miranda Hart: My, What I Call, Live Show". Miranda Hart. WordPress. אורכב מ-המקור ב-2013-03-24. נבדק ב-13 בדצמבר 2012. {{cite web}}:  (עזרה)
↑  "Comic Hart booted out of Academy". BBC News. 8 במרץ 2007. נבדק ב-22 ביוני 2009. {{cite news}}:  (עזרה)
↑   Celebrity cycle team raises £1m for Sport Relief, The Telegraph, 4 March 2010
↑  "Sport Relief Video". YouTube.com. נבדק ב-11 ביולי 2012. {{cite web}}:  (עזרה)
↑  "New autumn offering from Miranda Hart". נבדק ב-17 באוגוסט 2014. {{cite web}}:  (עזרה)
↑  "Miranda Hart – The Best of Miranda – Hodder & Stoughton". נבדק ב-17 באוגוסט 2014. {{cite web}}:  (עזרה)
↑  Miranda Hart on how her Falklands hero dad's ship was bombed
↑   Royal Television Society Awards shun talent shows, The Telegraph, 17 March 2010
↑  British Comedy Awards Winners DigitalSpy 22-Jan-11
↑  "Awards for Miranda Hart". Internet Movie Database. IMDb. imdb.com. נבדק ב-27 באוגוסט 2012. {{cite web}}:  (עזרה)
| --- | --- |
בקרת זהויות :  PLWABN: 9810668133305606  BIBSYS: 15007388  BNE: XX5341945  BnF: cb16528636v (data)  CiNii: DA18726072  GND: 1044303344  ISNI: 0000 0001 2389 2871  LCCN: no2012017872  LNB: 000350831  MusicBrainz: 2f3862f9-7df6-41be-82bf-272f9fcea249  NKC: xx0269910  NLK: KAC201511775  NTA: 338250301  SUDOC: 227309901  VIAF: 232360779   WorldCat (עם VIAF): 232360779
דארן בארנט

| --- | --- |
אין תמונה חופשית
 לידה:  27 באפריל 1991 (בן 33) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2011
 מקום לימודים:  Berry College (2013)  בית הספר התיכון ד"ר פיליפס 
 פרופיל ב-IMDb
 
דארן צ'ארלס בארנט (באנגלית: Darren Charles Barnet; נולד ב-27 באפריל 1991) הוא שחקן אמריקאי, אשר מוכר מתפקידו בתור פקסטון בסדרה "אמת או חובה" של נטפליקס ובשל תפקידו בתור טאג בקומדיה הרומנטית "מתה לאהוב" של נטפליקס.
ביוגרפיה

דארן צ'ארלס בארנט נולד ב-27 באפריל 1991 בלוס אנג'לס, קליפורניה. . סבו של בארנט היה מוזיקאי הסווינג צ'רלי בארנט (אנ'). לבארנט אחות גדולה ואחות קטנה.
בארנט ואמו עברו לגור בפרוורי אורלנדו, פלורידה כשהיה בן 12. הוא סיים את לימודיו בבית הספר התיכון ד"ר פיליפס בשנת 2009, שם היה קפטן נבחרת הלקרוס. הוא סיים לימודי תואר ראשון באמנויות ודרמה במכללת ברי ב-2013, שם שיחק בהצגות וסרטים קצרים. הוא דובר יפנית וספרדית ברמת השיחה וצרפתית.
קריירה

לאחר שסיים את לימודיו בשנת 2013, שב בארנט ללוס אנג'לס כדי להתמקד במשחק ועבד במכון לספינינג. בנוסף קיבל רישיון לעסוק בנדל"ן בקליפורניה במאי 2015. במקביל הופיע בהפקות מזדמנות. בשנת 2019, לוהק לתפקיד ראשי בסדרת בהפקת  נטפליקס אמת או חובה". הוא גילם את פקסטון הול-יושידה, מושא האהבה של דווי, הדמות הראשית בסדרה.
בשנת 2021 שיחק בסרט הקולנוע "מתה לאהוב" לצד נינה דוברב.
באוגוסט 2022 לוהק בארנט לתפקיד ראשי בסרט "שומר הברים", חידוש לסרט משנת 1989 בעל אותו שם, בבימויו של דאג לימן.
בשנת 2023 שיחק בקומדיה הרומנטית "רק לא אתה".
בשנת 2024 החל לגלם את ד"ר ג'ון פרוסט בעונה העשירית של סדרת הדרמה הרפואית "שיקגו MED" שיצר דיק וולף עבור רשת NBC.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | אמריקן פאי: הבנות שולטות (אנ') | גראנט |  |
| 2021 | Untitled Horror Movie | מקס |  |
| 2021 | מתה לאהוב | טאג |  |
| 2021 | Le Sommet des Dieux | פוקאמאצ'י מקוטו | דיבוב |
| 2023 | גראן טוריסמו | מאטי דייוויס |  |
| 2023 | רק לא אתה | ג'ונתן |  |
| 2023 | גודזילה מינוס אחת | קויצ'י שיקישימה | דיבוב |
| 2024 | שומר הברים | סאם |  |
| TBA | Apophenia | פיטר | גם מפיק |